Covid-19: Meer as 270 in SA het virusZweli Mkhize(Foto: Nqobile Mbonambi/African News Agency) Suid-Afrika het vandag 274 bevestigde gevalle van die nuwe koronavirus (Covid-19). Dr. Zweli Mkhize, minister van gesondheid, het gesê dit beteken daar is 34 bykomende gevalle sedert gister se aankondiging van die bevestigde gevalle. Daar is intussen nog ŉ geval in die Oos-Kaap aangemeld, nog twee gevalle in die Vrystaat, nog sewe in Gauteng, nege in KwaZulu-Natal, een in Mpumalanga, en nog 14 gevalle is in die Wes-Kaap aangemeld. Die Oos-Kaap het gister sy eerste geval aangemeld. ŉ 28-jarige vrou het positief vir Covid-19 getoets nadat sy onlangs na Duitsland gereis het. Vrydag het die getal bevestigde gevalle op 202 gestaan. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.